वीकेंड पर अच्छे कलेक्शन की उम्मीद, दो दिन में कमाए 26 करोड़
Tu Jhoothi Main Makkar (TJMM) Box Office Collection Day 2 - एक्टर रणबीर कपूर और श्रद्धा कपूर की फिल्म ‘तू झूठी मैं मक्कार’ 8 मार्च को बॉक्स ऑफिस पर रिलीज हो चुकी है। फिल्म ने अब तक कुल 26.07 करोड़ का कलेक्शन कर लिया है।
एक्टर रणबीर कपूर और श्रद्धा कपूर की फिल्म ‘तू झूठी मैं मक्कार’ 8 मार्च को बॉक्स ऑफिस पर रिलीज हो चुकी है। फिल्म ने अब तक कुल 26.07 करोड़ का कलेक्शन कर लिया है। जहां पहले दिन TJMM ने 15.73 करोड़ और दूसरे दिन 10.34 करोड़ की कमाई की है। वहीं ट्रेड एनालिस्ट की मानें तो आने वाले विकेंड पर फिल्म के कलेक्शन में इजाफा होगा।
TJMM को मिली 2023 की दूसरी सबसे बड़ी ओपनिंग 
फिल्म क्रिटिक तरण आदर्श के द्वारा शेयर किए गए आंकड़ों के मुताबिक तू झूठी मैं मक्कार ने बुधवार को 15.73 करोड़ से अपनी ओपनिंग की। इसी के साथ TJMM 2023 में हाइएस्ट ओपनिंग करने वाली दूसरी फिल्म बन गई है, वहीं पहले नंबर पर करीब 55 करोड़ के कलेक्शन के साथ पठान काबिज है।
सेल्फी की लाइफटाइम कमाई से ज्यादा है TJMM का ओपनिंग कलेक्शन
अक्षय कुमार और इमरान हाशमी की फिल्म सेल्फी बॉक्स ऑफिस पर अच्छा परफॉर्म नहीं कर सकी। वहीं रणबीर की तू झूठी मैं मक्कार को दर्शकों से अच्छा रिस्पॉन्स मिल रहा है। सेल्फी का लाइफटाइम कलेक्शन जहां 11.40 करोड़ तक रहा, वहीं तू झूठी मैं मक्कार की शुरुआत ही 15.73 करोड़ से ज्यादा रही है। हालांकि, फिल्म पठान के मुकाबले काफी पीछे है।
सेकेंड डे कलेक्शन की बात करे तो तू झूठी मैं मक्कार दूसरे नंबर पर है। हालांकि, हालिया रिलीज फिल्मों के मुकाबले कमाई के मामले में पठान सबसे आगे है।
सेकंड डे कलेक्शन में आई गिरावट, वीकेंड पर हो सकता है सुधार
गुरुवार के दिन तू झूठी मैं मक्कार ने करीब 10.34 करोड़ की कमाई की है। गुरुवार को 35% तक गिरावट दर्ज हुई है। शुक्रवार के शुरुआती आंकड़ों के मुताबिक तीसरे दिन के कलेक्शन में हल्की सी गिरावट देखने को मिल रही है, हालांकि ट्रेड एनालिस्ट का मानना है कि आने वाले हफ्ते में फिल्म की कमाई में इजाफा देखने को मिल सकता है।
स्टार कास्ट की बात करें तो फिल्म में रणबीर कपूर और श्रद्धा कपूर के अलावा बोनी कपूर ने भी एक्टिंग करियर में डेब्यू किया है। वहीं डिंपल कपाड़िया ने भी टीटीएमएम में अहम रोल प्ले किया है।